TACC ส่งซิกผลงานโต รับแรงหนุน “เซเว่นฯ” ขยายสาขา “กัมพูชา”
TACC มั่นใจเติบโตสวนโควิด-19 รับแรงหนุนจาก 7-Eleven ขยายสาขาแรกในประเทศ “กัมพูชา” รวมถึงกลยุทธิ์ของบริษัทในการออกสินค้า และควบคุมต้นทุนอย่างมีประสิทธิภาพ
TACC มั่นใจโตสวนโควิด รับแรงหนุน 7-Eleven ขยายสาขาในประเทศ “กัมพูชา” รวมถึงกลยุทธิ์ของบริษัทในการออกสินค้า และควบคุมต้นทุนอย่างมีประสิทธิภาพ
9 ก.ย. 2564

นายชัชชวี วัฒนสุข ประธานเจ้าหน้าที่บริหาร บริษัท ที.เอ.ซี. คอนซูเมอร์ จำกัด (มหาชน) หรือ TACC เปิดเผยว่า แนวโน้มบริษัทในช่วงที่เหลือของปีมีโอกาสเติบโตต่อเนื่อง หลังจากล่าสุดพันธมิตรของบริษัทอย่าง บริษัท ซีพี ออลล์ จำกัด (มหาชน) หรือ CPALL ได้มีการขยายสาขาไปเปิดในประเทศกัมพูชาเป็นสาขาแรก
ทั้งนี้ ยังไม่นับรวมกลยุทธ์การออกสินค้าใหม่ๆ พร้อมกับการบริหารจัดการต้นทุนอย่างมีประสิทธิภาพ จึงทำให้บริษัทมั่นใจว่าผลประกอบการในปีนี้จะยังเติบโตอย่างแข็งแกร่งสวนการแพร่ระบาดของโควิด-19